Egey dengizidagi muhojirlar kemasi halokati natijasida 10 kishi halok bo‘ldi

Muhojirlarni Yevropaga olib ketayotgan kemaning halokatga uchrashi oqibatida kamida 10 kishi halok bo‘ldi. Bu haqda “RBK” xabar bermoqda.

Kema 27-sentabr, yakshanba kuni erta tongda Turkiyaning janubi-g‘arbiy sohillari yaqinida, Egey dengizida cho‘kib ketgan.
Avariya Turkiya janubi-g‘arbidagi Bodrum yarimoroli yaqinida yuz bergan, bu yerga Yevropaga yetib olish niyatida bo‘lgan Osiyo va Afrikadan kelgan muhojirlar to‘planadi.
Muhojirlar va qochoqlar Bodrumdan Gretsiyaning Kos oroliga yetib olishga harakat qiladi — bu Osiyodan dengiz orqali Yevropa Ittifoqiga kirib borishning eng yaqin yo‘lidir.